Line Halvorsen (billedkunstner)

Line Halvorsen (født 1976 i Trondheim) er en norsk billedkunstner, skribent og kurator. Hun er ansatt ved Kunsthøgskolen i Oslo, hvor hun har jobbet siden 2010. I samarbeid med Ilmi Gutzeit Mathiesen vant Halvorsen Kritikerprisen 2023 for verket "Seirende over døden" under Trøndelagsutstillingen ved Trøndelag senter for samtidskunst. Skulpturen vises også ved Nils Aas Kunstverksted og ble anmeldt på artscene.no.  

Halvorsen har kuratert utstillinger for Kunstnernes Hus, Fotogalleriet, Unge Kunstnernes Samfund, Galleri Format, Galleri Rekord, Lydgalleriet, Grünerløkka Kunsthall, Landmark ved Bergen Kunsthall, Mometum i Moss, WIP:Konsthall i Stockholm og Fuzuê Arte e Cultura i Rio de Janerio, Brasil. Som skribent har hun skrevet tekster som er publisert av Lillehammer Kunstmuseum , Stavanger Kunstmuseum, Norwegian Craft , Tegnerforbundet, UKS-forum, Kunstløftet ved Norsk Kulturråd og Bergen Kunsthall.  

Tidligere har Halvorsen vært juryleder for Den Nasjonale Jury, Høstutstillingen og for Fotogalleriets jury. I 2021-2022 satt hun i International Advisory Committee for Apexarti New York City, hvor hun i 2009 også var på stipendopphold. I tillegg har Halvorsen bidratt som jurymedlem for Unge Kunstnernes Samfund, Bergen Kunsthall, Tegnerforbundet, Buskerud Bildene Kunstnere, Asker kunstfagskole og Kunstløftet ved Kulturrådet (redaksjonsråd). Som kunstner har hun stilt ut ved institusjoner som Oslo kunstforening, Bergen Kunsthall, Bomuldsfabrikken, Unge Kunstneres Samfund, Kulturbyrået Mesèn, Hordaland kunstsenter, Visningsrommet USF, Rooseum konsthall, Circulationscentralen i Malmø, Galleri Koh-i-Noor i København, Berliner Kunstsalong og Raum für Kunst i Berlin.

Ved siden av å undervise ved Kunsthøgskolen i Oslo har Halvorsen vært gjestelærer ved Kunstakademiet i Bergen, Nordland kunst- og filmhøgskole, Høgskolen i Østfold, Einar Granum Kunstfagskole, Oslo Fotokunstskole, Østfold fylkeskommune, Iparks «Kunst som levebrød» i Stavanger, og ved Kles - og kostymedesign (KHiO) gjennom flere år. Hun har holdt en rekke kunstfaglige innlegg for ulike institusjoner som f.eks. Nasjonalmuseet. På initiativ fra Norske Billedkunstnere har hun hatt ansvaret for å sette opp atelierprogram for Den franske Ambassaden i tre år.

Halvorsen er utdannet fra Kunstakademiet ved Kunsthøgskolen i Bergen og Konsthøgskolan i Malmø. I tillegg har hun Allmenn Litteraturvitenskap fra UiT, og et år med Informasjons -og biblioteksvitenskap ved ABI, Oslo Met. Hun har studert Pedagogikk i kunstopplæring ved KHiO, og gått filmlinjen til Nordland kunst- og filmhøgskole.

Referanser

Eksterne lenker 
 

Norske kunstnere
Norske billedkunstnere
Norske kuratorer